Sagen handler om, hvorvidt bestyrelsen for Centralorganisationen af 2010 har haft hjemmel til at beslutte at overdrage forhandlings- og aftaleretten for medlemmer af sagsøgern... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Aftaler;

/

BS-19158/2020

P R E S S E M E D D E L E L S E

Dom om forhandlingsret for ansatte på SOSU-skoler

Østre Landsret har den 16. januar 2023 afsagt dom om forhandlingsretten for ergoterapeuter, fy-

sioterapeuter og jordemødre ansat på SOSU-skoler

I dommen har landsretten frifundet Centralorganisationen af 2010 (CO10) for en påstand nedlagt af

Akademikerne som mandatar for sagsøgerne Ergoterapeutforeningen, Danske Fysioterapeuter og

Jordemoderforeningen.

De tre faggruppers organisationer meldte sig i 2019 ud af CO10 og ind i Akademikerne. De tre or-

ganisationer anmodede samtidig om, at de kunne medtage forhandlingsretten for deres medlemmer

ansat på SOSU-skoleområdet. CO10 imødekom ikke ønsket, men besluttede at overdrage forhand-

lingsretten for disse medlemmer til Lærernes Centralorganisation/Danmarks Lærerforening. De tre

organisationer var ikke enige i dette og anlagde sag med påstand om, at CO10’s beslutninger var

ugyldige.

Under retssagen var parterne enige om, at vedtægterne for CO10 ikke tog stilling til spørgsmålet om

forhandlingsretten i tilfælde, hvor en medlemsorganisation melder sig ud af CO10.

Landsretten fandt, at spørgsmålet om, hvorvidt CO10’s bestyrelse havde hjemmel til at træffe de

omtvistede beslutninger, måtte afgøres ud fra dels en udfyldende fortolkning af vedtægterne for

CO10, dels karakteren af den omtvistede forhandlingsret og formålet med de tre organisationers

medlemskab af CO10. Hvis den nødvendige hjemmel forelå, var spørgsmålet dernæst, om bestyrel-

sens beslutninger i øvrigt var saglige, rimelige og truffet under en betryggende fremgangsmåde i

overensstemmelse med foreningsretlige principper.

Efter en nærmere gennemgang af karakteren af den omtvistede forhandlingsret sammenholdt med

vedtægternes ordlyd og CO10’s formål fandt landsretten efter en samlet vurdering ikke grundlag for



/

at anse bestyrelsens beslutninger for ugyldige ud fra synspunkter om manglende vedtægtsmæssig og

foreningsretlig hjemmel.

Efter bevisførelsen fandt landsretten, at CO10’s beslutninger heller ikke af andre grunde, som de tre

sagsøgerorganisationer havde anført, var ugyldige.

Landsretten frifandt derfor sagsøgte CO10 for de tre organisationers påstand om, at beslutningerne

om overdragelse af forhandlingsretten var ugyldige.

Sagen var en første instans-sag, som af byretten var henvist til behandling ved Østre Landsret som en

principiel sag.

Sagen er behandlet af landsrettens 16. afdeling under sagsnummer BS-19158/2020. Dommen kan

læses her.